Държавен вестник, бр. 62, 2022 г., стр. 187

БРОЙ  62	
Д Ъ Р Ж А В Е Н  В Е С Т Н И К 	
СТР.  187  
(3) Изпитанието се извършва по начин, 
свеждащ до минимум въздействието върху 
потребителите в електроенергийната система.
(4) Изпитанието се счита за успешно, 
когато са изпълнени условията, установени 
от оператора на електропреносната мрежа.“
§ 131. Член 194 се изменя така:
„Чл. 194. (1) Всеки стартов модул за про­
изводство на електрическа енергия, който 
участва в защитния план и плана за възста­
новяване, извършва изпитание за способност 
за пускане без външно захранване най-малко 
веднъж на всеки три години.
(2) Всеки модул за производство на елек­
трическа енергия, който участва в плана за 
възстановяване, може да работи на остров, в 
енергиен коридор или да захранва собствени­
те си нужди при отделяне от електрическата 
мрежа, към която е присъединен, извършва 
изпитание за „хвърляне на товар“ след всякакви 
промени в оборудването, оказващи влияние 
върху способността му за експлоатация за 
покриване на собствените нужди, или след 
две неуспешни последователни отделяния от 
електрическата мрежа, към която е присъе­
динен при действителна експлоатация.“
§ 132. Наименованието на глава десета се 
изменя така: 
„ Г л а в а  д е с е т а
НЕПРЕДВИДЕНИ ОБСТОЯТЕЛСТВА. 
ПРЕК­РАТЯВАНЕ И ВЪЗСТАНОВЯВАНЕ 
НА ПАЗАРНИ ДЕЙНОСТИ“.
§ 133. Член 198 се изменя така:
„Чл. 198. (1) Операторът на електропренос­
ната мрежа прекъсва пазарни дейности при 
аварийни ситуации в съответствие с правилата 
по чл. 91, ал. 2 от Закона за енергетиката и/
или въвежда ограничителен режим в съответ­
ствие с наредбата по чл. 74, ал. 1 от Закона 
за енергетиката:
1. при възникване на или за предотвратя­
ване на аварии;
2. когато съществува опасност за здравето 
или живота на хора;
3. когато съществува опасност от разделяне 
на електроенергийната система на България 
на несинхронно работещи части;
4. когато съществува опасност от отделяне 
на електроенергийната система на България 
самостоятелно и/или заедно със съседни 
електроенергийни системи от Синхронната 
зона на Континентална Европа на ЕМОПС-Е;
5. при възникване на дефицит, по-голям 
от 1200 МW;
6. при намалена статична и/или динамична 
устойчивост (нива на напрежение, по-ниски 
от 0,9 от номинално допустимите нива на 
напрежение);
7. при опасност от нанасяне на значителни 
материални щети на електроенергийната сис­
тема, съответно на електропреносната мрежа 
или на ползвателите;
8. при опасност от замърсявания на окол­
ната среда (по предложение на компетентните 
органи по смисъла на чл. 10, ал. 1 от Закона 
за опазване на околната среда);
9. при изчерпване на всички варианти, 
предоставени от пазара, и когато продължа­
ването на пазарните дейности при извънред­
ното състояние би влошило едно или повече 
от условията, посочени в чл. 18, параграф 3 
от Регламент (ЕС) 2017/1485;
10. когато продължаването на пазарните 
дейности би намалило значително ефектив­
ността на процеса на възстановяване до нор­
мално състояние или състояние на повишено 
внимание.
(2) В случай на прекратяване на пазарните 
дейности по ал. 1 при искане на оператора 
на електропреносна мрежа, всеки значителен 
потребител на електроенергийната система 
действа, когато това е технически възможно, 
при зададена стойност за активната мощност, 
установена от оператора на електропреносна 
мрежа.
(3) При прекратяване на пазарните дейности 
съгласно ал. 1 операторът на електропренос­
ната мрежа:
1. може изцяло или частично да прекрати 
изпълнението на своите процедури, засегнати 
от това прекратяване;
2. се координира най-малкото със следните 
страни:
а) операторите на електропреносни мрежи 
от регионите за изчисляване на преносната 
способност, на които е член;
б) операторите на електропреносни мрежи, 
с които има уговорка за координиране на 
балансирането;
в) номинираните оператори на пазара на 
електрическа енергия и други организации, 
на които се възлага или делегира изпълне­
нието на пазарни функции в съответствие с 
Регламент (ЕС) 2015/1222;
г) координирания изчислител на преносна 
способност на регионите за изчисляване на 
преносната способност, на които е член;
3. дава ход на процедурата за уведомяване 
чрез едновременното изпращане на информа­
ция до следните организации:
а) страните, посочени в т. 2;
б) страните, отговорни за баланса;
в) доставчиците на услуги по балансиране;
г) операторите на електроразпределителни 
мрежи; 
д) комисията.
(4) Операторът на електропреносната мре­
жа при съгласуване с номинирания оператор 
на пазара на енергия, работещ в своята кон­
тролна зона, и със съседните оператори на 
електропреносни мрежи дава ход на процедура 
за възстановяването на пазарните дейности, 
прекратени съгласно ал. 1, когато:
1. ситуацията, водеща до задействане на 
прекратяването, е приключила и не е налице 
друга ситуация, посочена в ал. 1; и
2. субектите, посочени в ал. 3, т. 3, са били 
надлежно уведомени предварително.
(5) Финансовите взаимоотношения в ре­
зултат от прекъсване на пазарни дейности и/
или въвеждане на ограничителен режим се